Diari Oficial de la Generalitat Valenciana


Sumari del DOGV 7473, del 25-02-2015 (2015/1657)

RESOLUCIÓ de 23 de febrer de 2015, de la directora general del Secretariat del Consell i Relacions amb les Corts, per la qual es disposa la publicació del conveni entre el Ministeri de l'Interior i la Generalitat en matèria de gestió electoral subscrit amb motiu de les eleccions que se celebraran el dia 24 de maig de 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7473

Data del DOGV
:   25-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1657


Data del document
:   23-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 23 de febrer de 2015, de la directora general del Secretariat del Consell i Relacions amb les Corts, per la qual es disposa la publicació del conveni entre el Ministeri de l'Interior i la Generalitat en matèria de gestió electoral subscrit amb motiu de les eleccions que se celebraran el dia 24 de maig de 2015. [2015/1657]  
El Ministeri de l'Interior i la Generalitat han subscrit, prèvia tramitació reglamentària, el dia 12 de febrer de 2015, un conveni en matèria de gestió electoral amb motiu de les eleccions que se celebraran el dia 24 de maig de 2015.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 129/2015 i que figura com a annex d'esta resolució.  
  
València, 23 de febrer de 2015.- La directora general del Secretariat del Consell i Relacions amb les Corts: Marta Martí Arador.  
  
  
Conveni específic de col·laboració entre l'Administració General de l'Estat (Ministeri de l'Interior) i la Generalitat de la Comunitat Valenciana, en matèria de gestió electoral, subscrit amb motiu de les eleccions que se celebraran el dia 24 de maig de 2015.  
  
A Madrid a 12 de febrer de 2015  
  
REUNITS  
D'una part, el ministre de l'Interior, Jorge Fernández Díaz, actuant en representació d'este ministeri, d'acord amb el que preveu l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
I d'una altra, la Generalitat Valenciana, representada pel conseller de Governació i Justícia, Luis Santamaría Ruiz, autoritzat per a subscriure este conveni per Acord del Consell, en la sessió celebrada en data 23 de gener de 2015, tal com establix l'article 17.f de la Llei 5/1983, del Consell de la Generalitat.  
  
EXPOSEN  
Que la celebració de processos electorals justifica la necessitat d'adoptar determinades solucions comunes que, en virtut de la colaboració i coordinació que ha de primar entre administracions públiques, faciliten la gestió electoral i permeten dur a terme, amb eficàcia i eficiència, el complex operatiu electoral.   
Que amb eixe motiu, l'Administració de l'Estat ha subscrit convenis marc de colaboració en matèria de gestió electoral amb les administracions de les comunitats autònomes d'Andalusia, Aragó, Astúries, Canàries, Cantàbria, Castella-la Manxa, Castella i Lleó, Extremadura, Illes Balears, Regió de Múrcia, Comunitat Foral de Navarra, la Rioja, Comunitat Valenciana i Galícia.  
Que amb data 7 de març de 2014 es va publicar en el BOE el conveni marc de colaboració en matèria de gestió electoral entre el Ministeri de l'Interior i la Generalitat Valenciana, conveni que es va publicar en el Diari Oficial de la Comunitat Valenciana amb data 27 de febrer de 2014.   
Que en aplicació d'allò que s'ha acordat per les parts en l'esmentat conveni marc de colaboració, cal subscriure un conveni específic que concrete i especifique l'extensió de la colaboració esmentada, en relació amb les eleccions que se celebraran el dia 24 de maig de 2015.   
Que la normativa en vigor establix determinades obligacions per a l'Estat amb independència de la naturalesa autonòmica o estatal de la convocatòria electoral (ex., Seguretat Social de membres de mesa electoral, cens electoral, vot CERA, actuacions postals?) i que per tant no són actuacions objecte del present conveni.  
Que al marge d'estes, pel que fa a la resta d'actuacions necessàries per a la celebració d'un procés electoral, cada poder públic convocant és responsable dels gastos derivats de la convocatòria esmentada (dietes de membres de meses electorals, assistència a persones sordes, dotació de mitjans i material per a les meses electorals, condicionament de locals, campanyes institucionals, suport a l'Administració electoral, resultats provisionals, transport d'electors?).  
Que d'acord amb el que establix la normativa en vigor, les eleccions a les Corts Valencianes poden coincidir amb la data en què se celebraran les esmentades eleccions locals.  
Que la concurrència electoral que es pot produir el dia 24 de maig de 2015 és una oportunitat per a establir criteris concrets de colaboració entre els poders públics convocants afectats per aquella en l'àmbit de les actuacions i gastos de què cada un és responsable, amb l'objecte de rendibilitzar actuacions i contribuir a la transparència, l'eficàcia i l'eficiència en l'assignació de recursos públics, en un escenari d'estricta disciplina pressupostària.   
Que les parts coincidixen en la necessitat de donar especial impuls a l'ús intensiu, i compartit, de tecnologies de la informació i la comunicació que redunden no sols en una millora de la gestió i en l'estalvi de costos sinó que, a més, permeten posar a disposició dels ciutadans ferramentes que milloren l'exercici dels seus deures, com és el cas de la mesa administrada electrònicament, autoritzada per la Junta Electoral Central.  
Que per a facilitar l'esforç de la comunitat autònoma en la seua contribució a este impuls tecnològic, el Ministeri de l'Interior es compromet a fer un reforç de colaboració amb la comunitat autònoma assumint gran part dels gastos que haurien de ser compartides.  
Que les parts coincidixen en que cada poder públic convocant té l'obligació de difondre els resultats provisionals del seu procés electoral.  
Que esta difusió és el resultat d'una successió de tasques que es realitzen a través d'una xarxa de comunicacions que parteix de la captura de dades des de la mesa electoral per a la seua transmissió als centres de recollida de la informació, i la seua totalització i tractament per mitjà de l'aplicació de les fórmules legals que permeten als poders públics fer públics estos resultats.   
Que fins a la data, cada una de les parts venia contractant un servici per a la realització de totes estes activitats individualment per a cada procés electoral.  
Que ambdós administracions coincidixen en el fet que raons d'economia i eficiència exigixen la coordinació d'actuacions a fi d'evitar duplicitats en la prestació del servici amb l'inevitable increment de cost.  
  
Que per a això, i amb el detall que s'arreplega en les clàusules del conveni, el Ministeri de l'Interior exigirà a l'adjudicatari del seu contracte de difusió de resultats de les eleccions locals, que en cas de resultar adjudicatari del contracte de difusió de la comunitat autònoma, faça ús de la infraestructura i sistemes de comunicació per a la captura i tractament dels resultats de les eleccions locals que siguen comuns a ambdós processos, sense cost per a la comunitat autònoma.  
Que d'acord amb el que establix l'Acord del Consell de Ministres de 2 de març de 1990, este conveni compta amb l'informe favorable del Servici Jurídic del Ministeri de l'Interior i del Ministeri d'Hisenda i Administracions Públiques i la seua subscripció ha sigut autoritzada per la Secretaria d'Estat d'Administracions Públiques amb data 17 de desembre de 2014 així com pel Consell, amb data 23 de gener de 2015.  
  
En virtut d'això, i en els termes que preveu l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, acorden les següents  
  
  
CLÀUSULES  
  
Primera. Objecte  
El present conveni específic té per objecte concretar la colaboració de l'Administració General de l'Estat i la de la Generalitat en la gestió de les eleccions que se celebraran de manera concurrent el 24 de maig de 2015.  
Esta colaboració està determinada per l'existència d'una mesa electoral comuna per als casos de concurrència electoral, prevista en l'article 25.2 de la Llei Orgànica 5/1985, de 19 de juny, del Règim Electoral General, i per la conveniència, per raons d'eficàcia i eficiència, de l'ús compartit de determinats recursos i infraestructures.  
  
Segona. Mesa electoral comuna: aspectes concrets de col·laboració  
Ambdós administracions reconeixen la seua responsabilitat en la correcta dotació de mitjans i recursos als membres de les meses electorals. No obstant això, acorden el següent:  
1. Membres de mesa   
1.1 Dieta. Les dietes que corresponen als membres de les meses electorals de conformitat amb l'article 28.2 de la Llei Orgànica 5/1985, de 19 de juny, del Règim Electoral General, i amb l'Orde INT/3782/2007, de 13 de desembre, de regulació de la dieta dels membres de les meses electorals, són assumides pel Ministeri de l'Interior.  
1.2. Assistència a persones sordes. El cost del servici gratuït d'intèrpret de llengua de signes, o de bucle magnètic, d'aquells membres de mesa electoral sords que ho hagen solicitat com a suport complementari durant la jornada electoral a l'Administració electoral, segons el que disposa el Reial Decret 422/2011, de 25 de març, pel qual s'aprova el Reglament sobre les condicions bàsiques per a la participació de les persones amb discapacitat en la vida política i en els processos electorals, és assumit pel Ministeri de l'Interior.   
1.3 Meses administrades electrònicament (MAE)   
El Ministeri de l'Interior i la comunitat autònoma acorden la instalació de meses administrades electrònicament (MAE) a la ciutat de Torrent.  
El Ministeri de l'Interior exigirà que en les ofertes que es presenten per al contracte de difusió de resultats de l'escrutini provisional, els licitadors especifiquen el cost unitari del MAE en funcionament en la mesa electoral, que serà, com a màxim, el mateix que s'oferisca a la comunitat autònoma.   
El Ministeri de l'Interior indicarà a l'adjudicatari del contracte de difusió de resultats provisionals que haurà de subministrar i instalar el 50 % de les MAE en la ciutat de Torrent. Igualment, la comunitat autònoma indicarà a l'adjudicatari del contracte de difusió de resultats provisionals, en el cas que resulte ser el mateix que l'adjudicatari en les eleccions locals, que haurà de subministrar i instalar l'altre 50 % de les MAE a la ciutat de Torrent.   
2. Material electoral  
2.1. Urnes, cabines i suports senyalitzadors. El Ministeri de l'Interior adquirirà i prestarà les urnes necessàries per al procés autonòmic, amb la solicitud prèvia de la comunitat autònoma. Esta solicitud haurà d'incorporar una previsió de necessitats i haurà de comunicar-se directament a la Delegació del Govern.  
El Ministeri de l'Interior subministrarà cabines i suports senyalitzadors de locals, l'ús del qual és comú.  
2.2. Impresos i sobres electorals. La fabricació i distribució del material electoral imprés comú als processos concurrents segons el que preveu l'article 5.4 i l'annex 11 del Reial Decret 605/1999, de 16 d'abril, de regulació complementària dels processos electorals, és assumida pel Ministeri de l'Interior.   
2.3. Manual d'instruccions per als membres de les meses electorals. El Ministeri de l'Interior assumix l'elaboració, fabricació i distribució d'un manual d'instruccions per als membres de les meses electorals que, una vegada supervisat per la Junta Electoral Central, serà aprovat per Acord del Consell de Ministres i per Acord del Consell de la Generalitat.   
2.4. Distribució del material. A fi d'agilitzar i optimitzar la gestió electoral, la Delegació del Govern coordinarà amb la comunitat autònoma la distribució del material electoral.  
3. Condicionament de locals  
La Delegació del Govern precisarà i determinarà coordinadament amb la comunitat autònoma la distribució de tasques i costos relatius al condicionament de locals electorals.  
Tercera. Ús compartit de recursos i infraestructures  
Ambdós administracions reconeixen la seua responsabilitat en la correcta informació sobre el procés que convoquen i els seus resultats provisionals, així com en la dotació de mitjans per a l'Administració electoral. No obstant això, acorden el següent:  
1. Campanya institucional  
El Ministeri de l'Interior assumirà el cost de les campanyes institucionals de les eleccions que se celebraran de manera concurrent el 24 de maig de 2015, quan el seu contingut siga de comuna aplicació. Estes campanyes s'elaboraran també en valencià, devent-ne la Generalitat supervisar les versions en llengua cooficial. A més, el Ministeri de l'Interior cedix estes campanyes institucionals per a la seua adaptació i difusió per la Generalitat, sempre que l'adaptació que realitze la Generalitat faça referència també a les eleccions locals i mantinga el logo del Ministeri de l'Interior.  
La campanya dirigida a informar sobre el procediment regulat en el Reial Decret 1.612/2007, de 7 de desembre, pel qual es regula un procediment de vot accessible que facilita a les persones amb discapacitat visual l'exercici del dret de sufragi, i que no és aplicable a les eleccions locals, es posa a disposició de la comunitat autònoma perquè, en el cas que així ho desitge, esta puga realitzar l'adaptació corresponent.  
  
2. Suport a juntes electorals: locals i mitjans.   
2.1 Ambdós administracions es comprometen a instar als ajuntaments el compliment del que preveu l'article 13.2 de la Llei Orgànica 5/1985, i en l'article 19 de la Llei 1/1987, de 31 de març, Electoral Valenciana, de conformitat amb els quals la dotació de mitjans a les juntes electorals de zona correspon a estos. Si els ajuntaments justifiquen la seua incapacitat per a assumir la mencionada dotació de mitjans, el Ministeri de l'Interior assumirà el cost dels mitjans complementaris necessaris.  
2.2. En el cas de les juntes electorals provincials, ambdós administracions, a què en virtut d'eixos mateixos articles, els correspon dotar-les de mitjans (comunicacions, maquinari i programari per a gestió de candidatures i escrutini?), es comprometen a instar a estes l'ús de què ja dispose l'Administració de Justícia. En cas d'estimar els seus mitjans habituals com a insuficients o el local inadequat, la comunitat autònoma determinarà el local i assumirà el seu cost així com el dels mitjans complementaris necessaris.  
En tot cas, el Ministeri de l'Interior posa a disposició de la comunitat autònoma les seues aplicacions informàtiques de suport a les juntes tant per a la gestió de les candidatures, com per a la realització de l'escrutini general o definitiu.  
2.3 A fi de poder dotar de mitjans les juntes electorals, la comunitat autònoma es compromet a comunicar al Ministeri de l'Interior la necessitat de mitjans requerida per cada Junta Electoral de Zona i Provincial. La necessitat de mitjans esmentada haurà de comunicar-se en el termini més breu possible una vegada subscrit el present conveni i, en tot cas, abans de la convocatòria de les eleccions.   
Així mateix, la comunitat autònoma es compromet a facilitar al Ministeri de l'Interior la instalació dels mitjans complementaris necessaris (apartat 2.1), així com permetre que les comunicacions amb les juntes electorals situades en l'àmbit de la Comunitat Valenciana, es realitzen a través de la infraestructura de comunicacions que tinga establida la Generalitat.  
3. Representants de l'Administració  
3.1. Selecció i nomenament. Les parts acorden que el representant de l'Administració siga únic. La designació d'estos representants únics haurà de ser consensuada entre el delegat/subdelegat del Govern i la comunitat autònoma. Les parts acorden que els representants seran designats, preferentment, entre empleats públics.  
  
Ambdós administracions acorden que per a la seua selecció es prendran com a referència, preferentment, els representants de l'Administració que van ser formats, i que van participar com a tals, en les eleccions al Parlament Europeu 2014.  
3.2. Retribució. Ambdós parts acorden que la retribució dels representants de l'Administració anirà a càrrec d'ambdós administracions al 50 % o, almenys, de manera equitativa.  
La retribució que perceba el representant de l'Administració per la seua participació en els processos electorals, estatals i autonòmics, que se celebren de manera concurrent el 24 de maig de 2015, no podrà superar, en cap cas, el límit màxim que acorden ambdós administracions.  
  
3.3. Assegurança. Les parts procuraran que aquells dels seus empleats públics que exercisquen les funcions de representant de l'Administració estiguen coberts pel sistema de seguretat social durant el temps i les jornades en què exercisquen les funcions esmentades.  
El Ministeri de l'Interior assumirà el cost de l'assegurança dels representants de l'Administració que no siguen empleats públics.  
3.4. Formació. La Generalitat es compromet a colaborar amb la Delegació del Govern en l'organització de les sessions de formació necessàries per als representants de l'Administració.  
4. Especial referència a la infraestructura per a la captura de dades  
4.1. El Ministeri de l'Interior inclourà en els plecs de licitació del contracte de servicis per a la difusió dels resultats de l'escrutini provisional de les eleccions locals, una previsió que establisca que, atesa la concurrència amb el procés electoral autonòmic, en el cas que l'adjudicatari del contracte de difusió de resultats provisionals del procés autonòmic resultara ser el mateix que l'adjudicatari en les eleccions locals, este farà ús de totes aquelles infraestructures i sistemes de comunicació que s'hagen establit com a conseqüència del contracte relatiu a les eleccions locals i que puguen ser d'ús comú en ambdós processos electorals. El cost per l'ús d'eixes infraestructures i sistemes comuns no podrà ser repercutit en el contracte que licite la comunitat autònoma, tot això, sense perjuí del que preveuen els apartats 4.2 (sobre difusió) i 4.3 (sobre ús compartit de dispositius electrònics per a la transmissió de dades).  
  
El Ministeri de l'Interior assumirà la interlocució amb l'empresa adjudicatària pel que fa a l'ús de les infraestructures i sistemes de comunicacions que siguen d'ús comú en ambdós processos electorals, amb l'acord previ amb la comunitat autònoma, excepte el que disposa l'apartat 4.4 respecte a les dades corresponents a les eleccions gestionades per la comunitat autònoma, sent esta la que assumisca la interlocució amb l'empresa adjudicatària.  
4.2. El Ministeri de l'Interior, atenent a allò que s'ha indicat en l'apartat 4.1, es compromet a incloure en el contracte de difusió de resultats de l'escrutini provisional de les eleccions locals que l'adjudicatari tractarà en el corresponent centre de recollida i totalització de la informació, que serà únic per als processos electorals concurrents, tant les dades de les eleccions locals com els corresponents a les eleccions a les Corts Valencianes.  
El Ministeri de l'Interior exigirà a l'adjudicatari que transmeta la informació de les eleccions locals al Centre Nacional de Difusió de Dades del Ministeri de l'Interior i, simultàniament i paralelament, la informació de les eleccions a les Corts al Centre de Difusió de Dades autonòmic per a la seua difusió.  
Així mateix, la Generalitat exigirà en el plec de prescripcions tècniques del seu contracte de difusió de resultats provisionals, que l'adjudicatari garantisca totes aquelles funcionalitats necessàries per a la gestió de les dades electorals autonòmiques, en totes les seues fases: captura, tractament i difusió.   
4.3. El Ministeri de l'Interior exigirà que, en les ofertes que es presenten per al contracte de difusió de resultats de l'escrutini provisional de les eleccions locals, els licitadors reflectisquen el cost unitari del dispositiu mòbil per a la captura de les dades per mitjà de dispositius electrònics per al seu ús per un sol poder públic convocant.   
Així mateix, el Ministeri de l'Interior exigirà que en les ofertes que es presenten per al contracte de difusió de resultats de l'escrutini provisional, els licitadors especifiquen el cost de la utilització del mateix dispositiu per un segon usuari, que serà, com a màxim, el mateix que el que puguen oferir a la comunitat autònoma. Queda exclòs d'este apartat allò que s'ha disposat per a les meses administrades electrònicament, que es regiran pel que preveu la clàusula 1.3.  
Dels dispositius mòbils contractats pel Ministeri de l'Interior que la comunitat autònoma decidisca utilitzar, en el cas que l'adjudicatari del contracte de difusió de resultats provisionals de la comunitat autònoma resulte ser el mateix que l'adjudicatari en les eleccions locals, esta n'assumix el cost de la utilització com a segon usuari.  
  
La comunitat autònoma es compromet a utilitzar este mateix criteri d'ús i repartiment de costos en cas de disposar una ampliació de dispositius mòbils per a la captura i transmissió de dades en el seu àmbit territorial. El Ministeri de l'Interior serà qui n'assumisca el cost de la utilització com a segon usuari.  
El Ministeri de l'Interior, a través de la delegació i subdelegació del Govern, i la comunitat autònoma acordaran la distribució concreta dels dispositius mòbils per a la captura de dades.  
4.4. En la mesura que és irrenunciable la seua responsabilitat sobre el procés electoral autonòmic, la comunitat autònoma podrà disposar, sense cost, d'un punt de consulta en cada província per a l'accés a la informació corresponent a les eleccions autonòmiques del centre de recollida de la informació per al seguiment de les incidències i poder resoldre les que corresponga, en els locals que ella determine, amb les mateixes funcionalitats i requisits que els establits per al seguiment de les eleccions locals.     
Amb fonament en esta mateixa responsabilitat, la comunitat autònoma exigirà en el plec de prescripcions tècniques del seu contracte de difusió de resultats provisionals que l'adjudicatari, en el cas que resultara ser el mateix que l'adjudicatari en les eleccions locals, haurà d'implementar els requisits necessaris que garantixen la compatibilitat de la difusió de resultats amb la totalització. A estos efectes, la comunitat autònoma exigirà a l'adjudicatària certificació del resultat de les proves que realitze el MIR amb l'objecte de comprovar que la recepció de les dades es realitze correctament per a la seua difusió i el resultat electoral s'ha obtingut d'acord amb la legislació autonòmica vigent.   
  
Quarta. Altres aspectes de la col·laboració  
1. Decrets de convocatòria  
El Ministeri de l'Interior posarà a disposició de la Generalitat les instruccions que elabore el Boletín Oficial del Estado per a la publicació del decret de convocatòria de les corresponents eleccions a les Corts Valencianes, o altres eleccions la convocatòria de la qual siga de competència autonòmica.  
2. Intercanvi de dades de resultats  
Cada una de les administracions responsable del seu procés electoral ostenta la competència d'anunciar els avanços de participació, les dades de participació i els resultats provisionals respectius.  
L'Administració General de l'Estat i la de la Generalitat es comprometen a facilitar les dades de participació i els resultats provisionals propis en temps real, per a la qual cosa:  
- L'Administració General de l'Estat posarà a disposició de la Generalitat els resultats provisionals de l'escrutini del corresponent procés electoral d'àmbit estatal en format electrònic, al lloc que establisca la comunitat autònoma.  
- La Generalitat posarà a disposició de l'Administració General de l'Estat els resultats autonòmics provisionals en format electrònic, al lloc que establisca l'Administració General de l'Estat.  
3. Transport d'electors  
La Generalitat es compromet a colaborar amb la delegació del govern en la coordinació del transport gratuït d'electors.  
4. Informació sobre jornada laboral i permisos.  
La Generalitat es compromet a oferir, al Ministeri de l'Interior, a mesura que es vagen aprovant, informació sobre les disposicions autonòmiques que s'adopten en matèria de jornada laboral i permisos de les persones que intervenen en el procés electoral.  
5. Paper de les delegacions del govern  
El desplegament i execució de les previsions d'este conveni seran concretades de forma coordinada per la Generalitat i la delegació del govern.  
6. Voto CERA  
Amb l'objecte de contribuir a l'obligació que correspon a la Generalitat de garantir la gratuïtat del vot dels electors residents en l'estranger, d'acord amb el que preveu l'article 75 de la Llei Orgànica 5/1985, de 19 de juny, del Règim Electoral General, el Ministeri de l'Interior instarà del Ministeri d'Assumptes Exteriors i de Cooperació l'obertura d'apartats de correus específics que permeten el franqueig en destinació per a estos electors, de manera que no hagen d'avançar cap pagament per l'enviament del seu vot a l'oficina o secció consular.   
Alhora, el Ministeri de l'Interior instarà la colaboració del Ministeri d'Assumptes Exteriors i Cooperació amb l'Oficina del Cens Electoral a fi de determinar els models de sobres específics que pogueren ser necessaris per a fer efectius estos enviaments franquejats en destinació. Una vegada determinats i quantificats, estos sobres hauran de ser fabricats per la Generalitat en les quantitats demandades per l'Oficina del Cens Electoral.  
Quinta. Aportacions de les parts  
1. L'Administració General de l'Estat, a través del Ministeri de l'Interior, amb càrrec al crèdit de l'aplicació pressupostària 51.91.158B.976.18 (Processos electorals i consultes populars), assumirà els costos generats pels compromisos adquirits en este conveni.  
La Generalitat assumirà amb càrrec a l'aplicació pressupostària 55.12.00.90191 (Processos electorals i consultes populars), els costos generats pels compromisos adquirits en este conveni.  
2. Aportacions de les parts:  
  
Concepte Finançament a càrrec del Ministeri de l'Interior Finançament a càrrec de la Generalitat  
Dieta per a membres de mesa electoral 100 %   
Urnes, cabines i suports senyalitzadors 100 %   
Material electoral imprés comú (inclosos els manuals per a membres de mesa) 100 %   
Assegurança per a representants de l'Administració no empleats públics 100 %   
Servicis d'intèrprets de llengua de signes o bucle magnètic per a membres de mesa electoral sords 100 %   
Cost campanyes institucionals. 100 %   
Mitjans addicionals per a juntes electorals de zona 100 %   
Mitjans addicionals per a juntes electorals provincials 100 %  
Infraestructura comuna per a la captura de dades. 100 %   
  
Retribucions de representants de l'Administració comunes. 50 % 50 %  
Terminals mòbils compartits per a la captura de dades que contracte el MIR:  
- Primer ús 100 %   
- Segon ús 100 %  
Terminals mòbils compartits per a la captura de dades que contracte la comunitat autònoma:  
- Primer ús 100 %  
- Segon ús 100 %   
50 % MAE ciutat de Torrent 100 %   
50 % MAE ciutat de Torrent 100 %  
  
  
Sexta. Comissió de seguiment  
Es crea una comissió de seguiment que estarà constituïda, almenys, per dos representants de la Generalitat i dos representants de la Delegació del Govern a la comunitat autònoma.  
La Comissió de Seguiment es reunirà les vegades que ho solicite cada una de les parts. Esta comissió realitzarà el seguiment i supervisió de les actuacions previstes en este conveni i resoldrà els dubtes i controvèrsies que puguen sorgir en la seua aplicació i interpretació.  
Sèptima. Informe d'avaluació sobre l'aplicació del conveni  
Cada una de les parts es compromet a l'elaboració d'un informe, que inclourà en tot cas una valoració econòmica, sobre l'aplicació d'este conveni abans del mes de desembre de 2015. L'informe esmentat es presentarà en la Comissió de Seguiment a què fa menció el conveni marc en la seua clàusula quarta.  
Octava. Naturalesa jurídica i resolució de controvèrsies  
Este conveni té naturalesa administrativa, i queda exclòs de l'àmbit d'aplicació del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, segons el que establix l'article 4.1.c del text legal esmentat.  
  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució d'este conveni, que no puguen ser resoltes per les parts, seran resoltes de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.  
Novena. Vigència  
Este conveni de colaboració entrarà en vigor el dia de la seua firma i finalitzarà el 31 de desembre de 2015.  
I, en prova de conformitat, firmen el present document, dos exemplars per a cada una de les següents parts firmants, al lloc i en la data adés indicats.  
  
El ministre de l'Interior: Jorge Fernández Díaz.  
El conseller de Governació i Justícia: Luis Santamaría Ruiz.